ᱟᱞᱟᱱ ᱴᱭᱩᱨᱤᱝ

ᱧᱩᱛᱩᱢ  ᱟᱞᱟᱱ ᱢᱟᱛᱷᱤᱥᱚᱱ ᱴᱭᱩᱨᱤᱝ ᱡᱤᱭᱚᱱ ᱡᱟᱱᱟᱢ ᱢᱟᱦᱟᱸ ᱒᱓ ᱡᱩᱱ ᱑᱙᱑᱒ᱵᱚᱝᱜᱟ ᱛᱟᱞᱟ ᱗ ᱡᱩᱱ ᱑᱙᱕᱔ᱮᱱᱮᱢ •ᱮᱞᱠᱷᱟ
ᱠᱨᱤᱯᱴᱟᱱᱟᱞᱤᱥᱤᱥ
ᱠᱚᱢᱯᱭᱩᱴᱚᱨ ᱥᱟᱬᱮᱥ ᱢᱟᱺᱱ ᱥᱤᱨᱯᱷᱟᱹ •Officer of the Order of the British Empire
Fellow of the Royal Society 

ᱟᱞᱟᱱ ᱢᱟᱛᱷᱤᱥᱚᱱ ᱴᱭᱩᱨᱤᱝ ᱫᱚ ᱤᱝᱜᱽᱞᱚᱸᱰ ᱨᱮ ᱡᱟᱱᱟᱢᱤᱡ ᱢᱤᱫ ᱵᱨᱤᱴᱤᱥ ᱮᱞᱠᱷᱟ ᱯᱟᱹᱨᱩᱠᱷᱤᱭᱟᱹ (Mathematician) ᱟᱨ ᱠᱚᱢᱯᱩᱴᱚᱨ ᱥᱟᱬᱮᱥᱤᱭᱟᱹ ᱛᱟᱦᱮᱸ ᱠᱟᱱᱟᱭ ᱾ ᱮᱛᱚᱦᱚᱵ ᱮᱛᱚᱦᱚᱵ ᱫᱷᱟᱨᱟ ᱠᱚᱢᱯᱭᱩᱴᱚᱨ ᱵᱟᱵᱚᱫᱽ ᱛᱮ ᱡᱟᱦᱟᱸᱭ ᱠᱚ ᱠᱟᱹᱢᱤ ᱠᱟᱱ ᱛᱟᱦᱮᱸᱫ, ᱩᱱᱠᱩ ᱢᱩᱸᱫᱽ ᱨᱮ ᱱᱩᱭ ᱦᱚᱸ ᱛᱟᱦᱮᱸᱠᱟᱱᱟᱭ ᱾ ᱦᱚᱲ ᱟᱸᱴ ᱠᱚ ᱟᱹᱭᱠᱟᱹᱣᱮᱫ ᱞᱮᱠᱟᱱ ᱠᱟᱹᱢᱤ ᱠᱚ ᱠᱚᱢᱯᱭᱩᱴᱚᱨ ᱫᱟᱨᱟᱭ ᱛᱮ ᱠᱟᱹᱢᱤ ᱚᱪᱚᱭ ᱨᱮᱭᱟᱜ ᱠᱟᱛᱷᱟ ᱱᱩᱭ ᱫᱚ ᱮᱛᱚᱦᱚᱵᱼᱮ ᱣᱭᱦᱟᱹᱨ ᱞᱮᱫ ᱛᱟᱦᱮᱸᱫ ᱾ ᱑᱙᱓᱖ ᱥᱟᱞᱮ ᱨᱮ ᱩᱱᱤ ᱫᱚ ᱴᱭᱩᱨᱤᱝ ᱢᱤᱥᱤᱱᱮ ᱛᱮᱭᱟᱨ ᱞᱮᱫ ᱛᱟᱦᱮᱸᱫ ᱾ ᱱᱚᱶᱟ ᱫᱚ ᱢᱤᱫ ᱩᱭᱦᱟᱹᱨᱟᱱ ᱢᱤᱥᱤᱱ ᱛᱟᱦᱮᱸᱠᱟᱱ ᱨᱮᱦᱚᱸ, ᱱᱚᱶᱟ ᱨᱮᱱᱟᱜ ᱠᱟᱹᱢᱤ ᱦᱚᱨᱟ ᱫᱚ ᱡᱚᱛᱷᱟᱛ ᱛᱟᱦᱮᱸᱠᱟᱱᱟ ᱾ ᱴᱭᱩᱨᱤᱝ ᱫᱚ ᱱᱟᱶᱟ ᱜᱮᱭᱟᱱ ᱥᱮᱸᱫᱽᱨᱟ ᱠᱟᱹᱢᱤ ᱨᱮ ᱟᱹᱰᱤ ᱡᱷᱩᱸᱠᱮ ᱛᱟᱦᱮᱸ ᱠᱟᱱᱟ ᱾ ᱫᱚᱥᱟᱨ ᱡᱮᱛᱮᱛ ᱛᱩᱯᱩᱫ ᱨᱮ ᱩᱱᱤ ᱫᱚ ᱡᱚᱨᱢᱟᱱᱟᱜ ᱫᱟᱱᱟᱝ ᱥᱟᱸᱫᱮᱥ ᱨᱮᱱᱟᱜ ᱢᱮᱱᱮᱛᱮ ᱚᱰᱚᱠᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱡᱚᱨᱢᱟᱱᱟᱜ ᱮᱴᱟᱜ ᱪᱤᱱᱦᱟᱹ ᱠᱚᱭ ᱚᱰᱚᱠ ᱞᱮᱫ ᱛᱟᱦᱮᱸᱫ ᱾ ᱑᱙᱔᱕ ᱠᱷᱚᱱ ᱑᱙᱔᱗ ᱥᱟᱞᱮ ᱫᱷᱟᱹᱵᱤᱡ ᱴᱭᱩᱨᱤᱝ ᱫᱚ ᱟᱹᱯᱱᱟᱹᱛ ᱛᱮ ᱦᱤᱥᱟᱹᱵᱟᱜ ᱢᱤᱥᱤᱱ ᱛᱮᱭᱟᱨᱮ ᱠᱩᱨᱩᱢᱩᱴᱩ ᱞᱮᱱ ᱛᱟᱦᱮᱸᱫ ᱾ ᱑᱙ ᱯᱷᱮᱵᱽᱨᱩᱣᱟᱨᱤ ᱑᱙᱔᱖ ᱥᱟᱞᱮ ᱨᱮ ᱱᱚᱶᱟ ᱨᱮᱱᱟᱜ ᱨᱩᱯ (design) ᱮ ᱥᱚᱫᱚᱨ ᱞᱮᱫ ᱛᱟᱦᱮᱸᱫ ᱾ ᱡᱚᱠᱚᱷᱚᱱᱜᱮ ᱚᱱᱟ ᱠᱟᱹᱢᱤᱭᱟᱱ ᱯᱨᱚᱡᱮᱠᱴ ᱠᱟᱱ ᱛᱟᱦᱮᱸᱫ,  ᱛᱩᱯᱩᱫ ᱪᱟᱹᱞᱩᱣᱟᱠᱟᱱ ᱠᱷᱟᱹᱛᱤᱨ ᱚᱱᱟ ᱯᱨᱚᱡᱮᱠᱴ ᱠᱟᱹᱢᱤ ᱮᱦᱚᱵᱚᱜ ᱫᱚ ᱵᱤᱞᱚᱢ ᱧᱚᱜ ᱞᱮᱱ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱑᱙᱔᱗ ᱥᱟᱞᱮᱨᱮ ᱢᱤᱫ ᱥᱮᱨᱢᱟ ᱨᱮᱱᱟᱜ ᱰᱤᱜᱟᱹ ᱤᱫᱤ ᱠᱟᱛᱮ ᱠᱮᱢᱵᱨᱤᱡᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱮᱱ ᱮᱱᱟᱭ ᱾ ᱚᱸᱰᱮ ᱜᱮ ᱟᱹᱯᱱᱟᱹᱛ ᱛᱮ ᱪᱟᱹᱞᱩᱣᱟᱱ ᱠᱚᱢᱯᱭᱩᱴᱚᱨ ᱠᱚ ᱵᱮᱱᱟᱣᱞᱮᱫ ᱛᱟᱦᱮᱸᱫ ᱾ ᱑᱐ ᱢᱮ ᱑᱙᱕᱐ ᱥᱟᱞᱮᱨᱮ ᱱᱚᱶᱟ ᱨᱮᱱᱟᱜ ᱮᱛᱚᱦᱚᱵ ᱠᱟᱹᱢᱤ ᱠᱚ ᱥᱟᱹᱛ ᱞᱮᱫ ᱛᱟᱦᱮᱸᱫ ᱾

ᱡᱤᱭᱚᱱ

ᱟᱞᱟᱱ ᱴᱭᱩᱨᱤᱝ ᱫᱚ ᱒᱓ ᱡᱩᱱ ᱑᱙᱑᱒ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ  ᱢᱟᱭᱫᱟ ᱵᱷᱮᱞ ᱨᱮ ᱾ ᱟᱯᱟᱛ ᱜᱚ ᱡᱩᱞᱤᱭᱚᱥ ᱢᱟᱛᱷᱤᱥᱚᱱ ᱴᱭᱩᱨᱤᱝ  ᱟᱨ ᱮᱸᱜᱟᱛ ᱫᱚ ᱮᱛᱷᱮᱞ ᱥᱟᱨᱟ ᱧᱩᱛᱩᱢ ᱟᱹᱠᱤᱱ ᱛᱟᱦᱮᱸᱫ ᱾  ᱴᱭᱩᱨᱤᱝ ᱫᱚ ᱮᱛᱚᱦᱚᱵ ᱥᱴ. ᱢᱟᱭᱠᱮᱞ ᱵᱤᱨᱫᱟᱹᱜᱟᱲ ᱨᱮ ᱠᱚ ᱚᱞᱚᱪᱚ ᱞᱮᱫᱮ ᱛᱟᱦᱮᱸᱫ, ᱩᱱ ᱡᱚᱠᱷᱟᱜ ᱫᱚ ᱟᱡᱟᱜ ᱵᱚᱭᱚᱥ ᱛᱩᱨᱩᱭ ᱥᱮᱨᱢᱟ ᱦᱩᱭ ᱞᱮᱱ ᱛᱟᱦᱮᱸᱫ ᱾  ᱚᱱᱟ ᱛᱟᱭᱚᱢ ᱥᱟᱞᱮ ᱑᱙᱒᱒ ᱠᱷᱚᱱ ᱑᱙᱒᱖ ᱫᱷᱟᱹᱵᱤᱡ ᱫᱚ ᱦᱮᱡᱮᱞ-ᱦᱚᱨᱥᱴ ᱯᱨᱤᱯᱟᱨᱮᱴᱚᱨᱤ ᱟᱥᱲᱟ ᱨᱮᱭ ᱯᱟᱲᱦᱟᱣ ᱞᱮᱱ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱑᱙᱒᱖ ᱥᱟᱞᱮᱨᱮ ᱑᱓ ᱥᱮᱨᱢᱟ ᱵᱚᱭᱚᱥᱮ ᱦᱩᱭ ᱟᱠᱟᱱ ᱚᱠᱛᱚ ᱨᱮ ᱥᱮᱨᱵᱚᱱ ᱟᱥᱲᱟ ᱛᱮᱭ ᱪᱟᱞᱟᱣᱮᱱᱟ ᱾ ᱴᱭᱩᱨᱤᱝᱟᱜ ᱢᱚᱱᱮ ᱫᱚ ᱮᱞᱠᱷᱟ ᱟᱨ ᱥᱟᱬᱮᱥ ᱥᱮᱱᱮᱜᱩᱰᱨᱟᱹᱣ ᱞᱮᱱ ᱛᱟᱦᱮᱸᱫ ᱾ ᱢᱟᱪᱮᱫ ᱠᱚ ᱫᱚ ᱟᱹᱰᱤ ᱵᱟᱭ ᱠᱷᱟᱹᱛᱤᱨᱟᱠᱚ ᱛᱟᱦᱮᱸᱫ ᱾ ᱚᱱᱟᱛᱮ ᱟᱠᱚᱭᱤᱡ ᱢᱟᱨᱟᱝ ᱴᱭᱩᱨᱤᱝ ᱟᱡ ᱵᱟᱵᱟ ᱴᱷᱮᱱ ᱢᱤᱫ ᱥᱟᱠᱟᱢᱮ ᱠᱩᱞ ᱟᱫᱮ ᱛᱟᱦᱮᱸᱫ ᱪᱤ, ᱱᱚᱝᱠᱟᱭ ᱦᱟᱞᱵᱟᱞ ᱟᱨ ᱢᱟᱪᱮᱫ ᱠᱚᱭ ᱵᱮᱠᱷᱟᱹᱛᱤᱨ ᱠᱚ ᱠᱷᱟᱱ ᱟᱡᱟᱜ ᱡᱤᱭᱚᱱ ᱫᱚ ᱵᱟᱹᱲᱤᱡᱚᱜᱼᱟ ᱢᱮᱱᱛᱮ ᱾ ᱮᱱᱨᱮᱦᱚᱸ ᱚᱨᱡᱚ ᱠᱚ ᱫᱚ ᱱᱟᱯᱟᱭ ᱜᱮᱭ ᱟᱹᱜᱩᱭᱮᱫ ᱛᱟᱦᱮᱸᱫ ᱾ ᱥᱮᱬᱟ ᱮᱞᱠᱷᱟ ᱠᱚᱦᱚ ᱟᱹᱰᱤ ᱟᱞᱜᱟ ᱛᱮᱭ ᱥᱚᱞᱦᱮ ᱫᱟᱲᱮᱭᱟᱜ ᱠᱟᱱ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱥᱚᱱᱮᱨᱮ ᱯᱟᱲᱦᱟᱣᱮᱱᱟ ᱑᱙᱓᱑ ᱠᱷᱚᱱ ᱑᱙᱓᱔ ᱥᱟᱞᱮ ᱫᱷᱟᱹᱵᱤᱡ ᱠᱤᱝᱥ ᱠᱚᱞᱮᱡᱽ ᱚᱯᱷ ᱠᱮᱢᱵᱨᱤᱡᱽ ᱡᱟᱦᱟᱸ ᱨᱮ ᱮᱞᱠᱷᱟ ᱛᱮ ᱢᱟᱬᱟᱝ ᱥᱚᱱᱮᱨ ᱢᱟᱺᱱᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱥᱟᱞᱮ ᱑᱙᱓᱖ ᱨᱮ ᱟᱡᱟᱜ ᱥᱟᱠᱟᱢ On computable numbers ᱱᱚᱶᱟ ᱞᱮᱠᱟᱛᱮ ᱜᱮ ᱴᱭᱩᱨᱤᱝ ᱢᱤᱥᱤᱱ ᱫᱚᱭ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾ ᱟᱨ ᱱᱚᱶᱟ ᱨᱮᱱᱟᱜ ᱡᱟᱭ ᱛᱮᱫ ᱠᱚ ᱤᱫᱤ ᱠᱟᱛᱮ ᱜᱮ ᱡᱚᱱ ᱵᱚᱱ ᱱᱭᱩᱢᱟᱱ  ᱢᱚᱰᱚᱨᱱ ᱠᱚᱢᱯᱩᱴᱚᱨ ᱫᱚᱭ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾
ᱴᱭᱩᱨᱤᱝ ᱑᱙᱕᱔ ᱥᱟᱞᱮᱨᱮ ᱵᱚᱝᱜᱟ ᱛᱟᱞᱟ ᱭᱮᱱᱟᱭ ᱿
ᱥᱟ.ᱠᱷᱭᱟ.ᱛ

ᱵᱟᱨᱦᱮ ᱡᱚᱱᱚᱲ

 Jack Copeland 2012. Alan Turing: The codebreaker who saved 'millions of lives'. BBC News / Technology 

Category:!Main category